rejauldu/bengali-wikipedia huggingface dataset:
দক্ষিণ আফ্রিকা ক্রিকেট দল দুইটি টেস্ট ক্রিকেট এবং পাঁচটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা জুন ২০২১-এ অনুষ্ঠিত হয়।  দলীয় সদস্য টেস্টটি২০আই     ক্রেগ ব্রেদওয়েট (অধিঃ)  জার্মেইন ব্ল্যাকউড (সহঃ অধিঃ)  নক্রুমা বোনার  ড্যারেন ব্র্যাভো  রস্টন চেজ  রহকিম কর্নওয়াল  জশুয়া দা সিলভা (উইঃ)  শ্যানন গ্যাব্রিয়েল  জেসন হোল্ডার  শাই হোপ (উইঃ)  আলজারি জোসেফ  কাইল মেয়ার্স  কাইরেন পাওয়েল  কেমার রোচ  জেইডেন সিলস ডিন এলগার (অধিঃ)  তেম্বা বাভুমা (সহঃ অধিঃ)  কুইন্টন ডি কক (উইঃ)  সারেল এরভে  বিউরেন হেনড্রিক্স  মার্কো জ্যানসেন  জর্জ লিন্ডে  কেশব মহারাজ  লুঙ্গি এনগিডি  এইডেন মার্করাম  উইয়ান মুল্ডার  অ্যানরিখ নরকিয়া  কিগান পিটারসেন  ডোয়েন প্রিটোরিয়াস  কাগিসো রাবাদা  তাব্রাইজ শামসী  প্রেনেলান সুব্রেয়েন  রাসি ফন ডার ডাসেন  কাইল ভেরেইন  লিজাদ উইলিয়ামস কিরণ পোলার্ড (অধিঃ)  নিকোলাস পুরাণ (সহঃ অধিঃ)  ফ্যাবিয়ান অ্যালেন  ডোয়েন ব্র্যাভো  শেলডন কট্রিল  ফিদেল অ্যাডওয়ার্ডস  আন্দ্রে ফ্লেচার (উইঃ)  ক্রিস গেইল  শিমরন হেটমায়ার  জেসন হোল্ডার  আকিয়াল হোসেইন  ওবেদ ম্যাককয়  আন্দ্রে রাসেল  লেন্ডল সিমন্স  কেভিন সিনক্লেয়ার তেম্বা বাভুমা (অধিঃ)  কুইন্টন ডি কক (উইঃ)  বিয়র্ন ফরটুইন  বিউরেন হেনড্রিক্স  রিজা হেনড্রিক্স  হেইনরিখ ক্লাসেন  জর্জ লিন্ডে  সিসান্দা মাগালা  জ্যানেম্যান মালান  এইডেন মার্করাম  ডেভিড মিলার  উইয়ান মুল্ডার  লুঙ্গি এনগিডি  অ্যানরিখ নরকিয়া  অ্যান্ডিল ফেহলাকওয়াইও  ডোয়েন প্রিটোরিয়াস  কাগিসো রাবাদা  তাব্রাইজ শামসী  রাসি ফন ডার ডাসেন  কাইল ভেরেইন  লিজাদ উইলিয়ামস  টেস্ট সিরিজ ১ম টেস্ট  ২য় টেস্ট  টি২০আই সিরিজ ১ম টি২০আই  ২য় টি২০আই  ৩য় টি২০আই  ৪র্থ টি২০আই  ৫ম টি২০আই  তথ্যসূত্র  বহিঃসংযোগ  বিষয়শ্রেণী:২০২১-এ ওয়েস্ট ইন্ডিয়ান ক্রিকেট বিষয়শ্রেণী:২০২১-এ দক্ষিণ আফ্রিকান ক্রিকেট বিষয়শ্রেণী:২০২০-এ আন্তর্জাতিক ক্রিকেট প্রতিযোগিতা বিষয়শ্রেণী:দক্ষিণ আফ্রিকা ক্রিকেট দলের ওয়েস্ট ইন্ডিজ সফর বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা
300px|thumb|রাষ্ট্র অনুযায়ী প্রতি বর্গ কিলোমিটারে জনসংখ্যার ঘনত্ব, ২০০৬  জনঘনত্ব বা জনসংখ্যার ঘনত্ব হল একক আয়তনের এলাকাতে বসবাসকারী জনসংখ্যার পরিমাপ। সাধারণত জীবন্ত প্রাণী, যেমন মানুষ ইত্যাদির ক্ষেত্রে এটি ব্যবহৃত হয়।  জনসংখ্যার ঘনত্ব পরিমাপের সূত্র হচ্ছে:  এক কোটির বেশি জনসংখ্যাবিশিষ্ট রাষ্ট্রগুলির মধ্যে বাংলাদেশ বিশ্বের সর্বাধিক জনঘনত্ববিশিষ্ট দেশ। ২০২০ সালের প্রাক্কলন অনুযায়ী এদেশে প্রতি বর্গকিলোমিটার এলাকায় ১২৬৫ জন লোক বসবাস করে।Bangladesh Population  সমস্ত সার্বভৌম রাষ্ট্রের মধ্যে সর্বাধিক জনঘনত্ববিশিষ্ট দেশ হল মোনাকো; এখানে প্রতি বর্গকিলোমিটারে ১৮,৫৮৯ জনের বাস। মঙ্গোলিয়া বিশ্বের সর্বাপেক্ষা কম জনঘনত্ববিশিষ্ট রাষ্ট্র। ফিলিপাইনের রাজধানী ম্যানিলা বিশ্বের সর্বাধিক জনঘনত্ববিশিষ্ট শহর; এখানে প্রতি বর্গকিলোমিটারে ৪৩,০৭৯ লোকের বাস।   জৈবিক জনসংখ্যা ঘনত্ব  জনসংখ্যার ঘনত্ব হলো, জনসংখ্যাকে মোট এলাকার আয়তন দ্বারা ভাগ করা। মাঝে মাঝে এই এলাকার মধ্যে সাগর ও মহাসাগরও প্রয়োজনমাফিক অন্তর্ভুক্ত হয়।  অল্প জনঘনত্ব বিলুপ্তি ঘূর্ণি সৃষ্টি করতে পারে এবং জন্মহার কমিয়ে দিতে পারে। এই ঘটনাটিকে আবিস্কারকের নামানুসারে আলি ইফেক্ট বলা হয়। নিম্ন জনঘনত্বের কারণে জন্মহার কমার কারণ নিম্নরূপ   যৌন সঙ্গী খুঁজে বের করতে সমস্যা  নিকট আত্মীয়তাসূত্রে আবদ্ধ প্রাণীদের মধ্যে সন্তান উৎপাদনের হার বৃদ্ধি  তথ্যসূত্র   বহিঃসংযোগ   City Ranks  combines Google Maps and 2000 Census data to show the population densities of U.S. zip codes on an interactive map.  Selected Current and Historic City, Ward & Neighborhood Densities  Population density world-map  বিষয়শ্রেণী:জনসংখ্যা বিষয়শ্রেণী:জনসংখ্যাতত্ত্ব বিষয়শ্রেণী:জনপরিসংখ্যান বিষয়শ্রেণী:জনঘনত্ব বিষয়শ্রেণী:পরিবেশগত বিতর্কিত বিষয় বিষয়শ্রেণী:ভূগোল বিষয়শ্রেণী:অতিরিক্ত জনসংখ্যা
ভিম্বর গলি হলো ভারতের জম্মু ও কাশ্মীর কেন্দ্রশাসিত অঞ্চলের পুঞ্চ জেলায় অবস্থিত একটি গ্রাম। স্থানীয়ভাবে এটি সংক্ষিপ্তভাবে বিজি (BG) নামে পরিচিত। এই গ্রামের নামকরণ হয়েছে একটি পর্বত গিরিপথ "ভিম্বর গলি"-র নামে, যা পুঞ্চ নদী এবং রাজৌরি তাওয়ি নদীর অববাহিকার মধ্যবর্তী পার্বত্য শ্রেণীভূমিতে অবস্থিত।  ভিম্বর গলি এমন একটি স্থান, যেখানে চারটি রাস্তা মিলিত হয়েছে—একটি আসে হামিরপুর বালাকোট থেকে, দ্বিতীয়টি রাজৌরি থেকে মানজাকোট হয়ে, তৃতীয়টি মেন্ধর তহসিল থেকে এবং চতুর্থটি পুঞ্চ থেকে সুরানকোট হয়ে। এই এলাকা পাক-শাসিত কাশ্মীর সীমান্তের কাছে অবস্থিত, যার ফলে প্রায়শই এখানে নিয়ন্ত্রণ রেখা বরাবর গোলাগুলির খবর সংবাদে উঠে আসে।  পরিবহন  বিমান পুঞ্চ বিমানবন্দর জেলা সদর পুঞ্চে অবস্থিত একটি অকার্যকর এয়ারস্ট্রিপ। ভিম্বর গলি থেকে প্রায় ১৭০ কিলোমিটার দূরে শ্রীনগরে অবস্থিত শেখ উল-আলম আন্তর্জাতিক বিমানবন্দর এই অঞ্চলের নিকটতম সক্রিয় বিমানবন্দর।  রেল ভিম্বর গলির সঙ্গে এখনও রেলপথে কোনো সংযোগ নেই। জম্মু–পুঞ্চ রেলপথ নির্মাণের পরিকল্পনা রয়েছে, যা জম্মু থেকে পুঞ্চ পর্যন্ত রেলযোগাযোগ স্থাপন করবে। বর্তমানে, সবচেয়ে কাছের বড় রেলস্টেশন হল জম্মু তাওয়ি রেলওয়ে স্টেশন, যা ভিম্বর গলি থেকে ১৮৫ কিলোমিটার দূরে অবস্থিত।  সড়ক গ্রামটি জাতীয় সড়ক ১৪৪এ ও বিভিন্ন আন্তঃজেলাস্তরীয় রাস্তার মাধ্যমে জম্মু ও কাশ্মীর এবং ভারতের অন্যান্য অঞ্চলের সঙ্গে সুসংযুক্ত।  আরও দেখুন  হাজি পীর গিরিপথ  লিপা উপত্যকা  জম্মু  তথ্যসূত্র  বিষয়শ্রেণী:পাকিস্তান–ভারত সীমান্ত বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:উইকিউপাত্তে স্থানাঙ্ক আছে
কান্নান দেবান পাহাড় হল দক্ষিন ভারতের কেরালা রাজ্যের ইদুক্কি জেলার দেবীকুলাম ব্লকে অবস্থিত একটি বৃহৎ পাহাড়ি গ্রাম পঞ্চায়েত। এই অঞ্চলটি তামিলনাড়ু রাজ্যের সীমান্তের কাছে অবস্থিত পাইনাভু জেলা থেকে উত্তর-পূর্বে দিকে প্রায় ২৫ কিলোমিটার দূরে অবস্থিত এবং দেবীকুলাম থেকে 8 কিলোমিটার উত্তরে অবস্থিত । ২০১১ সালে এই অঞ্চলে ৫৫,৭৩৮ জন বাসিন্দা বসবাস করতেন।  ১৮৭৭ সালের ১১ জুলাই পুঞ্জার থাম্পুরান এর থেকে চা বাগানের জন্য লন্ডনের জন ড্যানিয়েল মুনরো এবং পিরমেড গ্রামটিকে ইজারা দেওয়া হয়। পরবর্তীতে কালে কেরালা সরকার ১৯৭১ সালের কান্নান দেবান পাহাড় এর জমি পুনঃপ্রতিষ্ঠা আইনের মাধ্যমে জমি এবং বাগানগুলি পুনরায় দখল করেন।  জনসংখ্যার ২০১১ সালের আদমশুমারি অনুসারে, কান্নান দেবান পাহাড়ের মোট জনসংখ্যা ৫৫,৭৩৮ জন, তার মধ্যে ২৭,৯৭৩ জন পুরুষ এবং ২৭,৭৬৫ জন মহিলা ছিলো। কান্নান দেবান পাহাড় গ্রামটি ৪৫৬.৮৯ বর্গকিলোমিটার এলাকা জুড়ে বিস্তৃত এবং ১৪,১৩৪টি পরিবার বসবাস করেন। কান্নান দেবান পাহাড়ে ৬ বছরের কম বয়সী জনসংখ্যার ৮.৭% । এই অঞ্চলে গড় সাক্ষরতার হার ৮৫.৪৮%, যা কেরালা রাজ্যের গড় ৯৪.০০% এর চেয়ে কম।  ইতিহাস ঐতিহাসিক মতে, নেদুমকোট্টা যুদ্ধের সময় কর্নেল আর্থার ওয়েলেসলি যিনি পরবর্তীকালে ডিউক অফ ওয়েলিংটন ছিলেন, তিনি প্রথম ইংরেজ ব্যক্তি এই অঞ্চলে পা রেখেছিলেন । ১৮১৬-১৭ সালে কর্নেল ফ্রান্সিস স্বয়েন ওয়ার্ডের পুত্র লেফটেন্যান্ট বেঞ্জামিন স্বয়েন ওয়ার্ড এর থেকে এই অঞ্চল সম্পর্কে তথ্য পাওয়া যায়।Ref:  Book : A planting Century 1893 - 1993 Author: S.Muthiah  Published By: East-West Pvt Ltd., 62-A Ormes Road, Kilpauk, Madras-600010 Year of Publication: 1993 1 ১৮৬২ সালে কর্নেল ডগলাস হ্যামিল্টনের নেতৃত্বে এবং ১৮৭৭ সালে জন ড্যানিয়েল মুনরোর নেতৃত্বে জমি অভিযান হয়েছিল। মুনরোকে জমি অভিযানের বছরই জমির ইজারা দেওয়া হয়েছিল এবং তিন বছর পরে তিনি নিজের চা বাগান খোলেন। ১৮৮০ এবং ১৮৯০ সালে আরও বাগান তৈরি করা হয়েছিল। ১৮৯৭ সালে স্থানীয় চা বাগান পরিচালনার জন্য কান্নান দেবান হিলস প্রোডাক্ট কোম্পানি তৈরি করা হয়েছিল।  ভারতে স্বাধীনতার পর এই অঞ্চলটি ব্রিটিশ উদ্যোগের হাতেই ছিল। ১৯৭১ সালে কেরালা সরকার কান্নান দেবান হিলস জমি পুনঃপ্রতিষ্ঠা আইন পাস করেন এবং এই অঞ্চলটি ভারত সরকারের নিয়ন্ত্রণে চলে আসে।   চিত্রশালা   তথ্যসূত্র  বিষয়শ্রেণী:কেরল বিষয়শ্রেণী:ইদুক্কি জেলা বিষয়শ্রেণী:কেরলের পর্যটন বিষয়শ্রেণী:কেরলের চা শিল্প
কাহাল জুর ইসরায়েল (ইংরেজি/পর্তুগিজ: Kahal Zur Israel; হিব্রু: קהל צור ישראל) ব্রাজিলের রেসিফি ১৯৭ নম্বরে রুয়া দো বোম জেসুসে (রুয়া দোস জুদেউস) অবস্থিত একটি ইহুদি সিনাগগ (উপাসনালয়) ছিল। এটি ১৬৩৬ সালে পর্তুগিজ এবং স্পেনীয় সেফার্দি ইহুদিদের দ্বারা প্রতিষ্ঠিত হয়েছিল, যারা জোরপূর্বক ধর্মান্তরকরণ থেকে বাঁচতে নেদারল্যান্ডসে আশ্রয় নিয়েছিল। নব্য খ্রিস্টানরা এবং যারা ইতোমধ্যে এই উপনিবেশে বসবাস করছিল তারাও উপাসনালয়টি নির্মাণে অংশ নিয়েছিল যারা সম্ভবত কাঠামো নির্মাণে সহায়তা করেছিল। এটি হলো সমগ্র আমেরিকা মহাদেশে নির্মিত প্রথম এবং সবচেয়ে পুরোনো সিনাগগ। বর্তমানে ভবনটি একটি যাদুঘর ব্যবহৃত হচ্ছে, যার মধ্যে একটি তাওরাত এবং বিমাহর পাশাপাশি প্রত্নতাত্ত্বিক খননকারীরা মূল সিনাগগের বিভিন্ন অংশ যেমন- মিকভেহ প্রদর্শিত রয়েছে।   ইতিহাস  thumb|left|রেসিফিতে কাহাল জুর ইসরায়েল সিনাগগ।|285x285পিক্সেল ১৬৩৬ থেকে ১৬৫৪ সাল পর্যন্ত সিনাগগটি ১৯৭ ও ২০৩ নং বাড়ি রুয়া দো বোম জেসুস (পুরাতন নাম: রুয়া দো বোম জুদেউস; অর্থ: "ইহুদিদের সড়ক")-এর স্থানে ব্যবহৃত হয়েছিল। ১৭ শতকের মাঝামাঝি সময়ে যখন ওলন্দাজরা উত্তর-পূর্ব ব্রাজিলের এই অংশটি সাময়িকভাবে নিয়ন্ত্রণে নিয়েছিল তখন এটি সমৃদ্ধির দিকে ধাবিত হয়। তখন উপাসনালয় প্রায় ১,৪৫০ জন ইহুদিদের একটি সম্প্রদায়কে সেবা প্রদান করেছিল। ১৬৪২ সালে এর একজন হাজ্জান জোসু ভেলোসিনো, এবং একজন রব্বি আইজাক আবোয়াব দা ফনসিকাকে রেসিফিতে পাঠানো হয়েছিল।  মূল সিনাগগ ভবনটি ২০ শতকের গোড়ার দিক পর্যন্ত টিকে ছিল, অতঃপর এটি ভেঙে ফেলা হয়। প্রত্নতাত্ত্বিক খননের মাধ্যমে ভেঙে ফেলা সিনাগগটি নিশ্চিত করা হয়েছে। ২০০১ সালে তারপর পুরানো সিনাগগটির স্থানে দাঁড়িয়ে থাকা একটা দোতলা বাড়িতে একটি ইহুদি যাদুঘর তৈরির সিদ্ধান্ত নেওয়া হয়, যার প্রথম তলায় দুটি দোকান ছিল।   বর্তমানে  স্পেন এবং পর্তুগালের সেফার্দি ইহুদিদের দ্বারা ১৭শ এবং ১৮শ শতকে নির্মিত সিনাগগগুলোর নকশার অনুকরণে নির্মিত এই জাদুঘরটি ২০০১ সালে খোলা হয়। বর্তমানে রেসিফিতে চারটি সিনাগগ রয়েছে। অনেক স্থানীয় ইহুদি তাদের বিবাহ এবং বেনেই মিজাভত কাহাল জুর ইসরাইলে উদযাপন করতে পছন্দ করে, কারণ তারা মনে করে, ব্রাজিলের সঙ্গে তাদের সংযোগের দীর্ঘ ইতিহাসের একটি প্রতীক হিসাবে ভূমিকা পালন করে এই সিনাগগটি। উপাসনালয়টি একটি বৃহত্তর সাংস্কৃতিক নবজাগরণের কেন্দ্রস্থল। প্রতি বছরের নভেম্বর মাসে একটি ইহুদি উৎসবে, নৃত্য, সিনেমা, খাবার, জিফিল্ট মাছ থেকে ফ্লুদেন পর্যন্ত অঞ্জলি দেওয়া হয়, যা প্রায় ২০,০০০ ইহুদি/অ-ইহুদি দর্শককে এখানে আকর্ষিত করে।   আরও পড়ুন          বহিঃসংযোগ   José Luiz Mota Menezes, Sinagoga Kahal Zur Israel, Recife-PE   বিষয়শ্রেণী:ব্রাজিলের স্থাপত্য বিষয়শ্রেণী:ইহুদি স্থাপত্য বিষয়শ্রেণী:ইহুদি সংস্কৃতি বিষয়শ্রেণী:ব্রাজিলের সংস্কৃতি
থাম্ব|রোজ এ ওয়াকার (১৯০০) নিউজ ফ্রম দ্য ফ্রন্ট, জলরঙ, ৬১.৫ x ৯৬.৩ সেমি, ক্যাসলমেইন আর্ট মিউজিয়াম alt=Watercolour painting of sailboats by Rose A. Walker|থাম্ব| উপসাগরে নৌকা , ১৯২৪, স্টেট লাইব্রেরি ভিক্টোরিয়া রোজ এ ওয়াকার (১৮৭৯-১৯৪২), একজন অস্ট্রেলীয় চিত্রশিল্পী এবং মিনিয়েচার শিল্পী ছিলেন। তিনি টোয়েন্টি মেলবোর্ন পেইন্টার্স সোসাইটির প্রতিষ্ঠাতা সদস্য ছিলেন।   জীবনী  রোজ ওয়াকার ১৮৭৯ সালে ওয়ালহাল্লায় জন্মগ্রহণ করেন। তিনি বেণ্ডিগো স্কুল অফ মাইনস-এ আর্থার টি উডওয়ার্ডের প্রশিক্ষণে পড়াশোনা করেছিলেন। এরপর তিনি মেলবোর্নে চলে যান, যেখানে তিনি ম্যাক্স মেলড্রামের সঙ্গে পড়াশোনা করেন।  বেণ্ডিগো আর্ট গ্যালারি ১৯০১-১৯০২ সালের ভিক্টোরিয়ান স্বর্ণজয়ন্তী প্রদর্শনীতে তাঁর বর্ণনামূলক চিত্রকর্ম  প্রদর্শন করেছিল, এটি ছিল একটি জলরঙের ছবি, যার নাম নিউজ ফ্রম দ্য ফ্রন্ট। পরবর্তী কালে ভর্তি ফি কাজে লাগিয়ে এটির কেনার প্রক্রিয়া সমালোচনার মুখে পড়ে। ১৯০২ সালের এপ্রিল-জুন পর্যন্ত চলা, টিকিট টেনে বার করে অপনয়নের মাধ্যমে নির্বাচনী পদ্ধতিটিতে শিল্প ইউনিয়ন বিতর্কিত হয়ে পড়ে। শেষ পর্যন্ত এটিই একমাত্র একজন মহিলার কাজ ছিল এবং অপর দিকে প্রতিযোগিতায় ছিলেন গুস্তাভ ডোরে, রুপার্ট বানি, জুলিয়ান অ্যাশটন এবং জে. ফোর্ড প্যাটারসন সহ আটজন বিশিষ্ট ব্যক্তির অঙ্কন। অবশেষে গ্যালারিটি ডোরে অঙ্কিত জোসেফ'স ফ্লাইট ইনটু ইজিপ্ট নামে বৃহৎ চিত্রকর্মটি কিনে নেয়। ১৯৪০ সালে অস্ট্রেলিয়ান নারী কর্ম প্রদর্শনীতে নিউজ ফ্রম দ্য ফ্রন্ট একটি অ-প্রতিযোগিতামূলক প্রবেশ হিসেবে প্রদর্শিত হয়েছিল এবং শিল্পী এটি ক্যাসলমেইন আর্ট মিউজিয়ামে উপহার দিয়েছিলেন।  মেলবোর্নের ভিক্টোরিয়ান আর্টিস্ট সোসাইটি এবং অ্যাথেনিয়াম গ্যালারিতে রোজ ওয়াকার তাঁর কাজ প্রদর্শিত করেছিলেন। বিয়ের পর তিনি "মিসেস জর্জ হার্ট্রিক" নামে তাঁর কাজের প্রদর্শনী করেন।  তিনি ভিক্টোরিয়ান আর্টিস্ট সোসাইটি, টোয়েন্টি মেলবোর্ন পেইন্টার্স সোসাইটি এবং মেলবোর্ন সোসাইটি অফ উইমেন পেইন্টার্স অ্যাণ্ড স্কাল্পটার্সের সদস্য ছিলেন।  তিনি ১৯৪২ সালে মারা যান।  ২০১৩ সালে অস্ট্রেলিয়ার ক্রলিতে অবস্থিত লরেন্স উইলসন আর্ট গ্যালারিতে টুওয়ার্ডস পার্থ: ওয়েস্টার্ন অস্ট্রেলিয়ান উইমেন আর্টিস্টস বিফোর ১৯৫০ প্রদর্শনীতে রোজ ওয়াকারের চিত্রকর্ম অন্তর্ভুক্ত করা হয়েছিল।   তথ্যসূত্র   বিষয়শ্রেণী:১৯৪২-এ মৃত্যু বিষয়শ্রেণী:১৮৭৯-এ জন্ম
ভিনসেন্ট জো (, ; জন্ম: ২৫ অক্টোবর ২০০০) হলেন একজন মার্কিন ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের পুরুষদের একক বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  জো মার্কিন যুক্তরাষ্ট্রের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি একটি রৌপ্য পদক জয়লাভ করেছেন।  প্রারম্ভিক জীবন ভিনসেন্ট জো ২০০০ সালের ২৫শে অক্টোবর তারিখে মার্কিন যুক্তরাষ্ট্রের ক্যালিফোর্নিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন জো মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের পুরুষদের একক প্রতিযোগিতায় অংশগ্রহণ করেছিলেন। জো শর্ট প্রোগ্রামে অংশগ্রহণ করার জন্য তালিকাভুক্ত থাকলেও পরবর্তীকালে প্রতিযোগিতা শুরু হওয়ার পূর্বে তিনি তা প্রত্যাহার করে নেন।।  তিনি ন্যাথান চেন, ক্যারেন চেন, অ্যালেক্সা নিয়েরিম, ব্রেন্ডন ফেজার, ম্যাডিসন হাবল, জ্যাকারি ডনোহিউ, ম্যাডিসন চক এবং ইভান বেটসের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৬৫ পয়েন্ট অর্জন করে স্বর্ণ পদক জয়লাভ করেছিলেন। শর্ট প্রোগ্রাম/রিদম ডান্সে ৩৪ পয়েন্ট স্কোর করেছিলেন এবং ফ্রি স্কেটস/ডান্সে ৩১ পয়েন্ট অর্জন করেছিলেন।  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ সিঙ্গেল স্কেটার বিষয়শ্রেণী:মার্কিন যুক্তরাষ্ট্রের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:২০১৮ শীতকালীন অলিম্পিকের ফিগার স্কেটার বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:চীনা বংশোদ্ভূত মার্কিন ক্রীড়াবিদ বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
সিপাহীজলা বন্যপ্রাণ অভয়ারণ্য হলো ভারতের ত্রিপুরা রাজ্যের পশ্চিম ত্রিপুরা জেলায় অবস্থিত একটি বন্যপ্রাণ অভয়ারণ্য।   ইতিহাস   এলাকা নিয়ে ১৯৮৭ সালে সিপাহীজলা বন্যপ্রাণ অভয়ারণ্য ঘোষণা করা হয়।   বন্যপ্রাণী  সিপাহীজলা বন্যপ্রাণ অভয়ারণ্যে বিভিন্ন ধরনের মাংসাশী প্রাণী, বানর, সরীসৃপ ও প্রায় ১৫০ প্রজাতির পাখি রয়েছে। অভয়ারণ্যের উল্লেখযোগ্য প্রাইমেটজাতীয় প্রাণী হলো লাল বানর, উল্টোলেজি বানর, মুখপোড়া হনুমান ও চশমাপরা হনুমান ইত্যাদি। অভয়ারণ্যটি একইসাথে একাডেমিক ও গবেষণা কেন্দ্র হিসেবেও গড়ে উঠেছে। অভয়ারণ্যের ভিতরে বেশ কিছু হ্রদ রয়েছে। মার্চ ও এপ্রিল মাসে উষ্ণ গ্রীষ্মকাল ব্যতীত সারাবছর আবহাওয়া মোটামুটি নাতিশীতোষ্ণ থাকে।   আরও দেখুন   মেঘলা চিতা জাতীয় উদ্যান   তথ্যসূত্র   বিষয়শ্রেণী:পশ্চিম ত্রিপুরা জেলা বিষয়শ্রেণী:ত্রিপুরার বন্যপ্রাণী অভয়ারণ্য বিষয়শ্রেণী:১৯৮৭-এ প্রতিষ্ঠিত সংরক্ষিত এলাকা বিষয়শ্রেণী:১৯৮৭-এ ত্রিপুরায় প্রতিষ্ঠিত
ডান|থাম্ব| ওয়াশিংটন, ডিসি যাওয়ার একটি বিমানে সেলাই করা ও বোনা পুশিহ্যাট পরা হচ্ছে  পুসিহ্যাট একটি গোলাপী রঙের কারুকাজ করা টুপি, মার্কিন যুক্তরাষ্ট্রে ২০১৭ সালের মহিলা মার্চের সাথে জড়িত মহিলাদের দ্বারা প্রচুর সংখ্যায় তৈরি করা হয়। এটি লস এঞ্জেলেসের চিত্রনাট্যকার ও স্থপতি ক্রিস্তা সুহ ও জয়না জুইম্যানের উদ্যোগে দেশব্যাপী প্রচেষ্টার ফলে মিছিলে পরিধান জন্য গোলাপী টুপি তৈরি  পুসিহাট প্রকল্পের ফল ছিল।  এই আহ্বানে সাড়া দিয়ে, সমগ্র মার্কিন যুক্তরাষ্ট্রের কারিগররা প্রকল্পের ওয়েব সাইটে প্রদত্ত নিদর্শনগুলি ব্যবহার করে এই টুপি তৈরি করতে শুরু করে, যার মধ্যে একটি হল বুনন পদ্ধতি ক্রোচেটিং এবং অপরটি হল কাপড় সেলাই করা। প্রকল্পের লক্ষ্য ছিল ওয়াশিংটন মার্চে এক মিলিয়ন টুপি হস্তান্তর করা। টুপিগুলি গোলাপী সুতা বা কাপড় ব্যবহার করে তৈরি করা হয় এবং মূলত ক্রিস্তা সুহ দ্বারা ট্রাম্পের উদ্বোধনের প্রতিবাদে একটি ইতিবাচক রূপ হিসাবে নকশা করা হয়েছিল। লস এঞ্জেলেস থেকে আসা সু ওয়াশিংটন ডিসির শীতল আবহাওয়ার জন্য একটি টুপি চেয়েছিলেন এবং উইমেনস মার্চে পরার জন্য নিজের জন্য একটি টুপি বানিয়েছিলেন, সম্ভাব্যতা উপলব্ধি করে: "আমরা সবাই এগুলো পরতে পারতাম, একত্রিত বিবৃতি দিতে পারতাম"। প্রকল্পের একজন প্রতিষ্ঠাতা জায়না জুইম্যান বলেন, "আমি মনে করি এটি অনেকে অনুরণন করছে, আমরা সত্যিই বলছি যে আপনি কে বা আপনি যেখানেই থাকুন না কেন, আপনি রাজনৈতিকভাবে সক্রিয় হতে পারেন।" সুহ ও জুইম্যান মূল নকশা নিয়ে আসার জন্য দ্য লিটল নিটারি নামে একটি স্থানীয় বুনন সরবরাহ দোকানের মালিক ক্যাট কোয়েলের সাথে কাজ করেছিলেন। প্রকল্পটি ২০১৬ সালের নভেম্বরে চালু হয়েছিল এবং সোশ্যাল মিডিয়ায় দ্রুত জনপ্রিয় হয়ে উঠেছিল টুপি তৈরির জন্য প্যাটার্নের ১০,০০০ টিরও বেশি ডাউনলোড করা হয়।   বর্ণবাদ ও রূপান্তরকামির  অভিযোগ   সমালোচকরা বলেছিলেন যে চুলের গোলাপী রঙ হিজড়া মহিলাদের, বা বর্ণ মহিলাদের প্রতিনিধিত্ব করে না, যাদের "যৌনাঙ্গগুলি গোলাপী থেকে বাদামী হওয়ার সম্ভাবনা বেশি"। নির্মাতারা দাবি করেন যে গোলাপী রঙ আসলে নারীত্বের সাথে গোলাপী রঙের দৃঢ় সম্পর্ককের প্রতিনিধিত্ব করে, সেইসাথে "যত্নশীল, করুণা ও ভালবাসার" প্রতিনিধিত্ব করে, তবে তা শারীরবৃত্তির প্রতিনিধিত্ব নয়।  যদিও সুহ বলেন যে টুপিটি কখনোই এই ধারণাকে প্রতিফলিত করার উদ্দেশ্যে করা হয়নি যে "যৌনাঙ্গ দখলের উপর মহিলাদের সমস্যাগুলির পূর্বাভাস দেওয়া"।  তথ্যসূত্র  বিষয়শ্রেণী:২০১০-এর দশকের ফ্যাশন বিষয়শ্রেণী:হ্যাট
শহীদ ক্যাপ্টেন আফতাবুল কাদের (ইকবাল) (জন্ম: ২৫ ডিসেম্বর, ১৯৪৭ - মৃত্যু: ২৭ এপ্রিল, ১৯৭১) একজন বীর মুক্তিযোদ্ধা। ১৯৭১ সালের ২৭ এপ্রিল তিনি পাকিস্তানি হানাদার বাহিনীর সাথে সম্মুখযুদ্ধে শহীদ হন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তার গেজেট নম্বর ২৯।    জন্ম ও শিক্ষাজীবন  আফতাবুল কাদেরের জন্ম লক্ষ্মীপুর জেলার রামগঞ্জ উপজেলার ভোলাকোট ইউনিয়নের টিওরি গ্রামে। তারা ছিলেন আট ভাই। বোন নেই। তিনি ভাইদের মধ্যে পঞ্চম। তার বাবার নাম ডঃ এম,আবদুল কাদের এবং মায়ের নাম রওশন আরা বেগম।    মুক্তিযুদ্ধে অবদান  ১৯৭১ সালের এপ্রিল মাসে ছুটিরত অবস্থায় পালিয়ে ক্যাপ্টেন কাদের রামগড়ে ১ নং সেক্টরে ক্যাপ্টেন রফিকুল ইসলামের অধীনে মুক্তিযুদ্ধে যোগ দেন। একটি বাহিনীর অধিনায়ক হিসেবে তিনি চট্টগ্রামের মহলছড়িতে যুদ্ধে যান। পাকিস্তানি কমান্ডোরা মিজো গেরিলাদের নিয়ে ২৭ এপ্রিল মহলছড়িতে মুক্তিযোদ্ধাদের অবস্থানের ওপর প্রচণ্ড আক্রমণ চালায় এবং এক পর্যায়ে মুক্তিযোদ্ধাদের ঘিরে ফেলে। ক্যাপ্টেন কাদের গোলাগুলির মধ্যে একটি গুরুত্বপূর্ণ অবস্থানে ছুটে গিয়ে পাকিস্তানি বাহিনীর ওপর গুলিবর্ষণ করতে থাকেন, যাতে করে অবশিষ্ট মুক্তিযোদ্ধারা শত্রুবেষ্টনী থেকে বেরিয়ে আসতে পারেন। গোলাগুলির এক পর্যায়ে শত্রুর লাইট মেশিনগানের গুলিতে ক্যাপ্টেন কাদের শহীদ হন। মুক্তিযোদ্ধা শওকত ও ফারুক (পরবর্তীতে এঁরা বাংলাদেশ সেনাবাহিনীতে অফিসার হিসেবে কমিশন্ড হন) এবং সিপাহি আব্বাস ক্যাপ্টেন কাদেরের মরদেহ রামগড়ে নিয়ে আসতে সমর্থ হন। সেখানেই তাকে সমাহিত করা হয়।   স্বীকৃতি ও সম্মাননা  মুক্তিযুদ্ধে বীরত্বের স্বীকৃতি হিসেবে ক্যাপ্টেন আফতাব কাদেরকে বীর উত্তম উপাধিতে ভূষিত করা হয়।    পাদটীকা      তথ্যসূত্র   বিষয়শ্রেণী:বীর উত্তম বিষয়শ্রেণী:১৯৭১-এ মৃত্যু বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:১৯৪৭-এ জন্ম বিষয়শ্রেণী:১৯৪৮-এ জন্ম বিষয়শ্রেণী:বাংলাদেশ সেনাবাহিনীর অফিসার বিষয়শ্রেণী:লক্ষ্মীপুর জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মুক্তিবাহিনীর কর্মকর্তা
চারুকলা স্কুল () হল খুলনা বিশ্ববিদ্যালয়ের একটি স্কুল। এটি ১৯০৪ সালে খুলনা আর্ট স্কুল হিসেবে প্রতিষ্ঠিত হয়েছিল। এটি বেঙ্গল প্রেসিডেন্সি দ্বিতীয় প্রাচীনতম চারুকলা স্কুল, কলকাতা আর্টস কলেজ এর পরে এবং পূর্ব বাংলার (বাংলাদেশ) প্রাচীনতম চারুকলা স্কুল।  ইতিহাস ১৯০৪ সালে খুলনা শহর এর মহেশ্বরপাশায় রায় বাহাদুর শশিভূষণ পাল তাঁর বাড়ির গোলপাতা দিয়ে তৈরি একটি বাড়িতে খুলনা আর্ট স্কুল প্রতিষ্ঠা করেন। এটি ছিল কলকাতা আর্ট স্কুল এর পরে অবিভক্ত বাংলার দ্বিতীয় আর্ট স্কুল এবং তৎকালীন পূর্ব বাংলার প্রথম আর্ট স্কুল।  পরবর্তীতে খুলনা আর্ট স্কুল 'মহেশ্বরপাশা স্কুল অফ আর্ট' নামে পরিচিতি লাভ করে। কিন্তু অফিসিয়াল নাম একই থাকে। ১৯৮৩ সালে স্কুলটি মহেশ্বরপাশা থেকে  খুলনা শহরের বয়রা এলাকায় স্থানান্তরিত হয়। এবং স্কুলটিকে একটি কলেজে উন্নীত করে শশিভূষণ কলেজ অফ আর্টস নামকরণ করা হয়।  ১৯৯০ সালে কলেজটির নামকরণ করা হয় খুলনা কলেজ অফ আর্টস। অবশেষে ২০০৯ সালে কলেজটি খুলনা বিশ্ববিদ্যালয়ের চারুকলা ইনস্টিটিউট  নামে একটি সাংবিধানিক প্রতিষ্ঠানে পরিণত হয়। পরে এটি খুলনা বিশ্ববিদ্যালয়ের একটি স্বাধীন স্কুলে পরিণত হয় এবং ২০১৩ সালে ইনস্টিটিউটটি বয়রা থেকে খুলনা বিশ্ববিদ্যালয় ক্যাম্পাসে স্থানান্তরিত হয়। বর্তমানে ইনস্টিটিউটটি  চারুকলা স্কুল, খুলনা বিশ্ববিদ্যালয়  নামে পরিচিত।  একাডেমিক চারুকলা স্কুল চার বছরের স্নাতক কোর্স প্রদান করে যা চারুকলায় স্নাতক ডিগ্রি পর্যন্ত নিয়ে যায়। বর্তমানে, তিনটি শাখা রয়েছে:  অঙ্কন এবং চিত্রকলা (DP) শাখা  মুদ্রণ-তৈরি শাখা  ভাস্কর্য শাখা আরো দেখুন   কলকাতা আর্টস কলেজ  চারুকলা অনুষদ, ঢাকা বিশ্ববিদ্যালয়  চারুকলা অনুষদ, রাজশাহী বিশ্ববিদ্যালয়  চারুকলা ইনস্টিটিউট, চট্টগ্রাম বিশ্ববিদ্যালয়   তথ্যসূত্র    বহিঃসংযোগ     বিষয়শ্রেণী:খুলনা বিশ্ববিদ্যালয় বিষয়শ্রেণী:বাংলাদেশের শিল্পকলা বিষয়শ্রেণী:১৯০৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯০৪-এ ব্রিটিশ ভারতে প্রতিষ্ঠিত
এনএক্সটি টেকওভার: অরল্যান্ডো একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৭ সালের ১লা এপ্রিল তারিখে মার্কিন যুক্তরাষ্ট্রের ফ্লোরিডার অরল্যান্ডোর অ্যামওয়ে সেন্টারে অনুষ্ঠিত হয়েছিল, এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এই অনুষ্ঠানটি রেসলম্যানিয়া ৩৩-এর সাপ্তাহিক উৎসবের অংশ হিসেবে আয়োজিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত ১৪তম অনুষ্ঠান ছিল।  পরবর্তী সপ্তাহে এনএক্সটি-এ প্রদর্শনের জন্য তিনটি ম্যাচ ধারণসহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ববি রুড এনএক্সটি চ্যাম্পিয়নশিপ ম্যাচে শিনসুকে নাকামুরাকে হারিয়েছে। অন্যান্য শীর্ষস্থানীয় ম্যাচে, আসকা এনএক্সটি নারী চ্যাম্পিয়নশিপ ম্যাচে এম্বার মুনকে, দি অথর্স অব পেন (অ্যাকাম, রেজার) এনএক্সটি ট্যাগ টিম চ্যাম্পিয়নশিপ ম্যাচে ডিআইওয়াই (টমাসো চিয়াম্পা, জনি গারগানো) ও দ্য রিভাইভালকে (ড্যাশ ওয়াইল্ডার, স্কট ডসন) এবং অ্যালিস্টার ব্ল্যাক আন্দ্রাদে "সিয়েন" আলমাসকে হারিয়েছে।   ফলাফল   ১ ক্যাসিয়াস ওহনো নো ওয়ে হোসে স্থলাভিষিক্ত হয়েছিলেন, যিনি স্যানিটি দ্বারা আক্রমণ হওয়ার পর এই ম্যাচে অংশগ্রহণ করতে অক্ষম ছিলেন।   ট্যাগ টিম এলিমিনেশন ম্যাচ             সময় ১  টমাসো চিয়াম্পা  ডিআইওয়াই  অ্যাকাম  পিনফল  ২০:০০ ২  স্কট ডসন  দ্য রিভাইভাল  অ্যাকাম  পিনফল  ২৩:৫০ বিজয়ী  দি অথর্স অব পেন   তথ্যসূত্র    বহিঃসংযোগ      বিষয়শ্রেণী:এনএক্সটি টেকওভার বিষয়শ্রেণী:২০১৭-এ ডাব্লিউডাব্লিউই নেটওয়ার্কের অনুষ্ঠান বিষয়শ্রেণী:২০১৭-এ ফ্লোরিডা বিষয়শ্রেণী:অরল্যান্ডো-এ (ফ্লোরিডা) পেশাদার কুস্তি বিষয়শ্রেণী:অরল্যান্ডো-এ (ফ্লোরিডা) ঘটনা বিষয়শ্রেণী:এপ্রিল ২০১৭-এ মার্কিন যুক্তরাষ্ট্রে ঘটনা
জয়পুরহাট পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। জয়পুরহাট পল্লী বিদ্যুৎ সমিতি রাজশাহী বিভাগের জয়পুরহাট জেলায় ০৩টি জোনাল অফিস, ০১টি সাব-জোনাল অফিস, ০২টি এরিয়া অফিস এবং ১৪টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। জয়পুরহাট পল্লী বিদ্যুৎ সমিতি নিবন্ধিত হয় ২৫ ফেব্রুয়ারি, ১৯৮৫ সালে এবং বানিজ্যিকভাবে বিদ্যুতায়িত হয় ৯ ফেব্রুয়ারি, ১৯৮৬ সালে।   ইতিহাস  জয়পুরহাট পল্লী বিদ্যুৎ সমিতি এর যাত্রা শুরু হয় ১৯৮৬ সালে। এ সমিতির অধীনে ০৫টি উপজেলা, ৩২টি ইউনিয়ন ও ৯২৩টি গ্রাম রয়েছে। এর সদর দপ্তর জয়পুরহাট জেলায় অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  পাঁচবিবি জোনাল অফিস  আক্কেলপুর জোনাল অফিস  কালাই জোনাল অফিস   সাব-জোনাল অফিস   ক্ষেতলাল সাব-জোনাল অফিস   এরিয়া অফিস   দূর্গাদহ এরিয়া অফিস   শালাইপুর এরিয়া অফিস   গ্রাহক সংখ্যা  জয়পুরহাট পল্লী বিদ্যুৎ সমিতির প্রায় আড়াই লক্ষ আবাসিক গ্রাহক রয়েছে।   অন্যান্য তথ্য   মোট আয়তন: ৯৬৫ বর্গ কিলোমিটার  সিস্টেম লস: ১০.৭২&% (জুলাই, ২০২২ পর্যন্ত)  উপকেন্দ্রের সংখ্যা: ১০টি  মোট নির্মিত লাইন: ৪৯৭১.৭২৩ কিলোমিটার   তথ্যসূত্র   বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৮৬-এ প্রতিষ্ঠিত কোম্পানি বিষয়শ্রেণী:১৯৮৬-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
অ্যাডওয়ার্ড ব্লাইদ (২৩ ডিসেম্বর, ১৮১০ - ২৭ ডিসেম্বর, ১৮৭৩) একজন ব্রিটিশ প্রাণিবিজ্ঞানী এবং পক্ষীবিদ। পেশায় তিনি ছিলেন একজন ওষুধ বিক্রেতা। তিনি ভারতীয় প্রাণিবিজ্ঞানের অন্যতম প্রতিষ্ঠাতা।  ব্লাইদ ১৮১০ সালে লন্ডনে জন্মগ্রহণ করেন। রয়েল এশিয়াটিক সোসাইটি অফ বেঙ্গলের জাদুঘরের কিউরেটর হিসেবে যোগদান করার উদ্দেশ্যে তিনি ১৮৪১ সালে ভারত সফর করেন। ১৮৪৯ সালে ক্যাটালগ আব দ্য বার্ডস আব এশিয়াটিক সোসাইটি প্রকাশের মাধ্যমে তিনি জাদুঘরের ক্যাটালগের প্রভূত উন্নতি সাধন করেন। ভারত, বিশেষ করে বাংলার পাখি সম্পর্কে তার ব্যাপক অবদান রয়েছে। তিনি নিজে মাঠ পর্যায়ে কাজ না করলেও হিউম, টিকেল, সুইনহো ও আরও অনেকের তথ্য, বিবরণ এবং তাদের সংগৃহীত পাখির নমুনার বর্ণনা দিয়েছেন। ১৮৬২ সালে অসুস্থ হয়ে যাওয়ার আগ পর্যন্ত তিনি জাদুঘরের কিউরেটর হিসেবে কর্মরত থাকেন। একই বছর তিনি ইংল্যান্ডে ফেরত যান। মৃত্যুর পর ১৮৮১ সালে তার The natural history of the Cranes প্রকাশিত হয়।  ব্লাইদের নামানুসারে কয়েকটি প্রজাতির নামকরণ করা হয়েছে। সেগুলোর মধ্যে ব্লাইদের শিকরেঈগল, ব্লাইদের তুলিকা, ব্লাইদের পাতাফুটকি, ব্লাইদের মাছরাঙা অন্যতম।   তথ্যসূত্র    বহিঃসংযোগ   Archives of Charles Darwin and his correspondence with Blyth  বিষয়শ্রেণী:১৮১০-এ জন্ম বিষয়শ্রেণী:১৮৭৩-এ মৃত্যু বিষয়শ্রেণী:পক্ষিবিজ্ঞানী বিষয়শ্রেণী:লন্ডনের মানুষ বিষয়শ্রেণী:ইংরেজ পক্ষিবিজ্ঞানী বিষয়শ্রেণী:ইংরেজ প্রাণিবিদ্যাবিদ বিষয়শ্রেণী:ইংরেজ প্রকৃতিবিদ বিষয়শ্রেণী:প্রোটো-বিবর্তনীয় জীববিজ্ঞানী বিষয়শ্রেণী:ইংরেজ প্রাণিবিজ্ঞানী